2019. gada 9. jūlijā Noteikumi Nr. 316

Rīgā (prot. Nr. 32 32. §)

**Grozījumi Ministru kabineta 2016. gada 20. decembra noteikumos Nr. 859 "Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi"**

Izdoti saskaņā ar Eiropas Savienības

struktūrfondu un Kohēzijas fonda

2014.–2020. gada plānošanas perioda

vadības likuma 20. panta 6. un 13. punktu

Izdarīt Ministru kabineta 2016. gada 20. decembra noteikumos Nr. 859 "Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi" (Latvijas Vēstnesis, 2016, 251. nr.; 2018, 84. nr.) šādus grozījumus:

1. Izteikt 4.3. apakšpunktu šādā redakcijā:

"4.3. specifiskie iznākuma rādītāji:

4.3.1. līdz 2023. gada 31. decembrim izveidota un attīstīta sabiedrības vides apziņas veicināšanas infrastruktūra trijos nacionālas nozīmes vides izglītības un informācijas centros (ja attiecināms);

4.3.2. vismaz 189 vides monitoringa vietas projektos, kurās tiek veikts vides monitorings atbilstoši normatīvajiem aktiem, kas attiecas uz vides monitoringu (ja attiecināms);".

2. Aizstāt 32. punktā vārdus "četru gadu laikā saskaņā ar līgumu vai vienošanos, bet" ar vārdiem "saskaņā ar līgumu vai vienošanos".

3. Svītrot 33.8. apakšpunktā skaitli "4.1.".

4. Aizstāt 33.10. apakšpunktā skaitli "4.3." ar skaitli "4.3.1.".

5. Aizstāt 35.1. apakšpunktā vārdus "pasākuma mērķa, iznākuma rādītāju vai uzraudzības rādītāju" ar vārdiem "pasākuma mērķa vai uzraudzības rādītāju".

6. Aizstāt pielikumā vārdus "Projekta rezultāta rādītājs" ar vārdiem "Specifiskais iznākuma rādītājs".

7. Aizstāt pielikumā vārdus "monitoringa vietu skaits" ar vārdiem "monitoringa vietu skaits projektā".

Ministru prezidenta vietā –

Ministru prezidenta biedrs,

tieslietu ministrs J. Bordāns

Vides aizsardzības un

reģionālās attīstības ministrs J. Pūce